wickkiey/tamil-wikipedia-chunked huggingface dataset:
# எலேயோகார்பசு பிளாசுகோய்

## விளக்கம்

*எ.பிளாசுகோய்,* நடுத்தர அளவிலான, மெதுவாக வளரும் பசுமையான மரம் வகையைச் சேர்ந்ததாகும். இளம் மரங்கள் அடர்த்தியான இலைகளையும், முதிர்ந்த மரங்கள் உறுதியான தண்டை அடிப்படையாகக் கொண்டு 20 மீட்டர் உயரம் வரை கிரீடம் போல் பரவி இருக்கும். தாவரங்கள் குறைந்த பழத் தொகுப்பையேக் கொண்டுள்ளன, ஏனெனில் பல முதிர்ச்சியடையாத பழங்கள், பழுப்பதற்க்கு முன்பதாகவே விழுந்துவிடுகின்றன. முதிர்ந்த பழங்கள் ஜூன் மற்றும் ஜூலை மாதங்களில் அவற்றின் கிளைகளிலிருந்து பிரிகின்றன. இதன் விதைகள், குறைந்த முளைப்பு விகிதத்தைக் கொண்டுள்ளன (5%) மேலும்பெரும்பாலான விதைகள் ஒரு வருடத்திற்குப் பிறகு அவற்றின் உறுதித்தன்மையை இழக்கின்றன.
# எலேயோகார்பசு பிளாசுகோய்

## வாழ்விட பரவலாக்கம்

சோலைக்காடுகள் எனப்படும் தமிழ்நாட்டின் மேற்குத் தொடர்ச்சி மலையில் அமைந்துள்ள கொடைக்கானலில் 2,200 மீட்டர் உயரத்தில் உள்ள பழநி மலையில் உள்ள வட்டக்கானல் சோலையில் மட்டுமே இம்மரங்கள் காணப்படுகிறது. இரண்டு முதிர்ந்த காட்டு மரங்கள் மட்டுமே அறியப்பட்டுள்ளன. ஒன்று புல்வெளியைக் கண்டும் காணாத வகையில் சோலைக்காட்டின் விளிம்பில் ஒரு பருவகால நீரோட்டக் கால்வாயில் வளரும் நான்கு-தண்டு கொண்ட மரமாகும்.*எலியோகார்பஸ் வேரியாபிலிஸ், எலியோகார்ப்பஸ் ரிகர்வாட்டஸ், எலியாகார்பஸ் முன்ரோய், சிஜிக்கியம் டென்சிஃப்ளோரம், கோம்பாண்ட்ரா கொரியேசியா* மற்றும் *லாசி யான்தஸ்* எஸ்பி ஆகியவை தொடர்புடைய மரங்களில் அடங்கும்.
# எலேயோகார்பசு பிளாசுகோய்

## பாதுகாப்பு

மரங்களை வெட்டுதல் மற்றும் விவசாயத்தின் விரிவாக்கம் ஆகிய வாழ்விட காரணங்களால், இந்த இன மரங்கள் அச்சுறுத்தப்படுகின்றன. இயற்கையான மீளுருவாக்கம் எதுவும் காணப்படவில்லை.
# கார்போ அல்காக்சிலேற்றம்

**கார்போ அல்காக்சிலேற்றம்** (*Carboalkoxylation*) என்பது என்பது ஆல்கீன்களை எசுத்தர்களாக மாற்றுவதற்கான ஒரு செயல்முறையாகும். இந்த வினை கார்பனைலேற்ற வினையின் ஒரு வடிவமாகும். நெருங்கிய தொடர்புடைய வினையாக ஐதரோகார்பனைலேற்ற வினையைக் குறிப்பிடலாம். இவ்வினை ஆல்ககால்களுக்குப் பதிலாக தண்ணீரைப் பயன்படுத்துகிறது.  
மீத்தைல் புரோப்பியோனேட்டைத் தயாரிக்கும் எத்திலீனை கார்போமெத்தாக்சிலேற்ற வினை ஒரு வணிகப் பயன்பாட்டு வினையாகும்:  
:C<sub>2</sub>H<sub>4</sub> + CO + MeOH → MeO<sub>2</sub>CC<sub>2</sub>H<sub>5</sub>  
Pd[C<sub>6</sub>H<sub>4</sub>(CH<sub>2</sub>PBu-t)<sub>2</sub>]<sub>2</sub>. இவ்வினையில் வினையூக்கியாகச் சேயல்படுகிறது. இதே போன்ற நிலைமைகளின் கீழ் மற்ற Pd- இருபாசுபீன்கள் பாலியெத்திலீன் கீட்டோன் உருவாவதை ஊக்குவிக்கிறது.  
மீத்தைல் புரோப்பியோனேட்டு எசுத்தர் என்பது மெத்தில் மெத அக்ரிலேட்டுக்கு ஒரு முன்னோடியாகும். இது நெகிழிகள் மற்றும் பிசின்களில் பயன்படுத்தப்படுகிறது.  
பல்வேறு சிறு பலபடியாக்கல் வினை திட்டங்களில் கார்போ அல்காக்சிலேற்றம் இணைக்கப்பட்டுள்ளது. எடுத்துக்காட்டாக, கார்போ அல்காக்சிலேற்றம் 1,3-பியூட்டாடையீன் இருபடியாதல் வினை உடன் இணைக்கப்பட்டுள்ளது. இந்த படி, நிறைவுறாத C9-எசுத்தரை உருவாக்குகிறது.
:2CH<sub>2</sub>=CH-CH=CH<sub>2</sub> + CO + CH<sub>3</sub>OH → CH<sub>2</sub>=CH(CH<sub>2</sub>)<sub>3</sub>CH=CHCH<sub>2</sub>CO<sub>2</sub>CH<sub>3</sub>
# கார்போ அல்காக்சிலேற்றம்

## ஐதரோ எசுத்தராக்கல் வினை

கார்போ அல்காக்சிலேற்றம் வினையுடன் ஐதரோ எசுத்தராக்கல் வினை தொடர்புடைய வினையாகக் கருதப்படுகிறது. ஐதரோ எசுத்தராக்கல் வினையில் கார்பாக்சிலிக் அமிலங்களின் H-O பிணைப்பில் ஆல்க்கீன்கள் மற்றும் ஆல்கைன்களை அறிமுகப்படுத்தப்படுகிறது. வினைல் அசிடேட்டு துத்தநாக அசிடேட்டு வினையூக்கியின் முன்னிலையில் அசிட்டிலீனுடன் அசிட்டிக் அமிலத்தைச் சேர்ப்பதன் மூலம் தொழில்துறையில் உற்பத்தி செய்யப்படுகிறது: Presently, zinc acetate is used as the catalyst:  
:
# தயோலாற் பகுப்பு

**தயோலாற் பகுப்பு** (*Thiolysis*) என்பது தயோல் (R-SH) குழுவுடனான ஒரு வினையாகும். தயோல் என்ற ஒரு சேர்மம் இரண்டாக பிளவுறும் செயல் இவ்வினையில் நிகழ்கிறது. தயோலாற் பகுப்பு வினையில் இணைநொதி ஏ என்ற நொதி வினைவிளை பொருளுடன் சேரும். இந்த வினை நீராற்பகுப்பு வினை போன்றதாகும். நீராற்பகுத்தல் வினையில் நீர் இருப்பதைப்போல தயோலாற் பகுப்பு வினையில் தயோல் பங்கேற்கிறது. தயோலாற் பகுப்பு வினை கொழுப்பு அமிலங்களின் β-ஆக்சிசனேற்றத்தில் காணப்படுகிறது. பென்சைல் மெர்காப்டனை மின்னணு மிகுபொருளாகப் பயன்படுத்துவதன் மூலம் செறிவிக்கப்பட்ட டானின்களின் பலபடியாக்கல் நீக்க வினையும் தயோலாற் பகுப்பு வினை என்று அழைக்கப்படுகிறது.
# ராஜா மான்சிங் தோமர் இசை மற்றும் கலைப் பல்கலைக்கழகம்

**ராஜா மான்சிங் தோமர் இசை மற்றும் கலைப் பல்கலைக்கழகம்** (*Raja Mansingh Tomar Music & Arts University*) என்பது இந்தியாவின் மத்தியப் பிரதேசத்தின் குவாலியரில் அமைந்துள்ள ஒரு மாநில பல்கலைக்கழகம் ஆகும். இது 2008ஆம் ஆண்டு மத்தியப் பிரதேச அரசால் நிறுவப்பட்டது. இப்பல்கலைக்கழகம் மகாராஜா மான்சிங் தோமரின் பெயரால் அழைக்கப்படுகிறது. பல்கலைக்கழகம் இசை, நடனம், நுண்கலைகள் மற்றும் நாடகம் போன்ற படிப்புகளை வழங்குகிறது. இது 170 இணைப்புக் கல்லூரிகளைக் கொண்டுள்ளது.
# பேராக் சுல்தான்

**பேராக் சுல்தான்** (ஆங்கிலம்: **Sultan of Perak**; மலாய்: **Sultan Perak**; சீனம்: 霹雳州苏丹; ஜாவி: سلطان ڤيراق) என்பவர் பேராக் மாநிலத்தின் ஆளும் அரசராகவும், மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். பேராக் சுல்தான்களின் வம்சாவளியைச் சார்ந்த **பேராக் சுல்தானகம்** என்பது மலாய் மாநிலங்களில் உள்ள பழமையான அரச பரம்பரைகளில் ஒன்றாகும்.  
1511-இல் போர்த்துகீசிய தாக்குதல்களால் மலாக்கா சுல்தானகம் வீழ்ச்சி அடைந்த போது, சுல்தான் மகமுட் சா எனும் மலாக்கா சுல்தான், ரியாவு தீவுகளில் இருந்த கம்பார் பகுதிக்கு பின்வாங்கி 1528-இல் காலமானார். அவருக்கு ராஜா அலி எனும் அலாவுதீன் ரியாட் ஷா II, ராஜா முசாபர் சா மற்றும் ராஜா அகமது எனும் மூன்று மகன்கள் இருந்தனர்.
# பேராக் சுல்தான்

## மலாக்கா சுல்தானகம்

மூத்தவரான ராஜா அலி எனும் அலாவுதீன் ரியாட் ஷா II, ஜொகூர் சுல்தானகத்தை (பழைய ஜொகூர் சுல்தானகம்) நிறுவினார். இரண்டாவது மகன் பேராக் மாநிலத்தை ஆட்சி செய்ய அழைக்கப்பட்டார். இவர் பேராக் சுல்தானிய வம்சத்தின் முதல் சுல்தான் ஆனார்.  
பழைய ஜொகூர் சுல்தானகத்தை ஆட்சி செய்து வந்த சுல்தான் மகமூத், தளபதி மெகாட் செரி ராமா என்பவரால் 1699-இல் படுகொலை செய்யப்பட்டார். அதன் மூலம், பேராக் மாநிலம் தவிர மற்ற மலாய் மாநிலங்களில் மலாக்கா சுல்தானகத்தின் வாரிசுகளின் ஆட்சி முடிவுக்கு வந்தது.  
தற்போதைய பேராக் சுல்தான்கள், மலாக்கா சுல்தானகம் மற்றும் சியாக் சுல்தானகத்தின் வம்சாவளியினர் ஆகும்.
# பேராக் சுல்தான்

## பேராக் அரியணை வாரிசு முறைமை

மற்ற மலாய் சுல்தானகங்களுக்கு மாறாக, பேராக் ஆளும் வம்சம் சற்றே சிக்கலான வாரிசு முறையைப் பயன்படுத்துகிறது. தற்போதைய முறைமையில், ஓர் ஆளும் சுல்தான், சில உயர் இளவரசர் பட்டங்களுக்கு ஆண்களை (இளவரசர்கள்) நியமிக்கிறார். அந்த நியமனங்கள் அரியணைக்கான வாரிசு வரிசையில்; முன்னுரிமையின் தகுதியில் அமைக்கப்பட்டு இருக்கின்றன.  
25 பிப்ரவரி 1953-ஆம் ஆண்டில் உருவாக்கப்பட்ட வரிசைமுறை மற்றும் அதற்கான வாரிசு தகுதிகள் பின்வருமாறு:
| Duli Yang Teramat Mulia Raja Muda Perak Darul Ridzuan
**ராஜா ஜபார்** |
| --- |  
இளவரசர் பட்டங்களை வைத்திருப்பவர்கள் பொதுவாக உறுதிபடுத்தப்பட்ட திறமையின்மை அல்லது இயலாமையின் காரணங்களினால் அவர்களின் பதவிகள் நீக்கம் செய்யப்படலாம். ஏற்கனவே பட்டத் தகுதிகள் உள்ளவர்களுக்கு மரணம் ஏற்பட்டால் அல்லது பதவி உயர்வு வழங்கப்பட்டால், அவருக்கு அடுத்தபடியாக மூத்த பட்டத்தை வைத்திருப்பவர் அடுத்த தகுதிக்கு தகுதி உயர்த்தப்படுவார்.  
ராஜா மூடா என்பது வெளிப்படையான வாரிசு ஆகும். மற்றும் ராஜா மூடாவின் மறைவுக்குப் பிறகு ராஜா ஈலிர் என்ற பட்டத்தை வைத்திருக்கும் இளவரசர் புதிய ராஜா மூடா ஆகிறார். இதற்குப் பின்னர் ராஜா கெச்சில் பெசார் எனும் தகுதி; ராஜா ஈலிர் தகுதியாக மாறுகிறது. இந்த வாரிசுகளால் காலியாகும் மற்ற பதவிகளுக்கு புதிய சுல்தான் தன் சொந்த வேட்பாளரை நியமிக்கலாம்.
# பேராக் சுல்தான்

## பேராக் அரியணை வாரிசு முறைமை

### மலாக்கா வம்சாவளி சுல்தான்கள்

**பேராக்கில் மலாக்கா வம்சாவளி சுல்தான்கள்**  
| 1 | பேராக் சுல்தான் முசபர் சா I | 1528–1549 |  |
| --- | --- | --- | --- |
| 2 | பேராக் சுல்தான் மன்சூர் சா I | 1549–1577 |  |
| 3 | பேராக் சுல்தான் தஜுடின் சா | 1577–1584 |  |
| 4 | பேராக் சுல்தான் தாஜுல் அரிபின் சா I | 1584–1594 |  |
| 5 | பேராக் சுல்தான் அலாவுதின் சா | 1594–1603 |  |
| 6 | பேராக் சுல்தான் முக்காடாம் சா | 1603–1619 |  |
| 7 | பேராக் சுல்தான் மன்சூர் சா II | 1619–1627 |  |
| 8 | பேராக் சுல்தான் மகமுட் சா I | 1627–1630 |  |
| 9 | பேராக் சுல்தான் சலாவுதின் சா | 1630–1636 | } |
# பேராக் சுல்தான்

## பேராக் அரியணை வாரிசு முறைமை

### சியாக் வம்சாவளி சுல்தான்கள்

| 10 | பேராக் சுல்தான் முசபர் சா II | 1636–1653 |  |
| --- | --- | --- | --- |
| 11 | பேராக் சுல்தான் மகமுத் இசுகந்தர் சா | 1653–1720 |  |
| 12 | அலாவுதீன் முகயத் சா | 1720–1728 |  |
| 13 | முசாபர் ரியாத் சா III | 1728–1752 |  |
| 14 | முகமது முகயத் சா | 1744–1750 |  |
| 15 | இசுகந்தர் சுல்கர்னைன் | 1752–1765 |  |
| 16 | மகமூத் சா II | 1765–1773 |  |
| 17 | அலாவுதீன் மன்சூர் சா | 1773–1786 |  |
| 18 | அகமதின் சா | 1786–1806 |  |
| 19 | அப்துல் மாலிக் மன்சூர் சா | 1806–1825 |  |
| 20 | அப்துல்லா முவாசாம் சா | 1825–1830 |  |
| 21 | சகாபுதீன் ரியாத் சா | 1830–1851 |  |
| 22 | அப்துல்லா முகமது சா I | 1851–1857 |  |
| 23 | ஜாபர் சபியுதீன் முவாசாம் சா | 1857–1865 |  |
| 24 | அலி அல்-முக்மல் இனாயத் சா | 1865–1871 |  |
| 25 | இசுமாயில் முஆபிதீன் ரியாத் சா | 1871–1874 |  |
| 26 | அப்துல்லா முகமது சா II | 1874–1876 |  |
| 27 | யூசுப் சரீபுதீன் முசாபர் சா | 1886–1887 |  |
| 28 | இட்ரிசு முர்சிதுல் அசாம் சா | 1887–1916 |  |
| 29 | அப்துல் சலீல் நசிருதீன் முதரம் சா | 1916–1918 |  |
| 30 | இசுகந்தர் சா | 1918–1938 |  |
| 31 | அப்துல் அசீஸ் அல்-முதாசிம் பில்லா சா | 1938–1948 |  |
| 32 | யூசுப் இசுதீன் சா | 1948–1963 |  |
| 33 | இட்ரீசு இசுகந்தர் அல் முதவாக்கில் சா | 1963–1984 |  |
| 34 | பேராக் சுல்தான் அசுலான் சா | 1984–2014 |  |
| 35 | பேராக் சுல்தான் நசுரின் சா | 2014 – தற்போது வரையில் | } |
# எலித்ராரியா அகவுலிசு

**** (தாவர வகைப்பாட்டியல்: *Elytraria acaulis*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எலித்ராரியா” பேரினத்தில், 22 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1803 ஆம் ஆண்டு வெளிவந்துள்ளது. இந்தியா, ஆப்பிரிக்க நாடுகளின் அகணிய தாவரமாக, இவ்வினம் உள்ளது. பெண்களின் கருப்பைப் புற்றுநோய் ஆய்வில் இத்தாவரம் பயன்படுகிறது.
# யசுட்டிசியா செண்டருசா

**யசுட்டிசியா செண்டருசா** (தாவர வகைப்பாட்டியல்: *Justicia gendarussa* (1753), *Gendarussa vulgaris*(1832)) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும*்.* இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “யசுட்டிசியா” பேரினத்தில், 917 இனங்கள் ஏற்றுக்கொள்ளப் பட்டுள்ளன. முன்பு இப்பேரினத்தின் பெயர் Gendarussa என்பதாகும். அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளியிடப்பட்டுள்ளது. புவியின் ஐந்து கண்டங்களிலும் இத்தாவரயினம் காணப்படுகிறது. இத்தாவரம், ஆஸ்துமா, அழற்சி நோய் ஆய்வுகளில் பயனாகிறது.
# போரிசு குப்டின்

**போரிசு அலெக்சீவிச் குப்டின்** (*Boris Alekseevich Kuftin*) சோவியத் தொல்பொருள் ஆராய்ச்சியாளர் மற்றும் இனவியலாளர் ஆவார். இவர் 1892 ஆம் ஆண்டு பெப்ரவரி மாதம் 2 ஆம் தேதியன்று உருசியா நாட்டின் சமாராவில் பிறந்தார். 1953 ஆம் ஆண்டு ஆகத்து மாதம் 2 ஆம் தேதியன்று லீலூப்பில் (இப்போது சூர்மலாவின் ஒரு பகுதி) இறந்தார். 1933 ஆம் ஆண்டு முதல் 1953 ஆம் ஆண்டு வரை சார்சியா நாட்டின் தலைநகரமான திபிலீசியில் பணியாற்றினார். 1930 ஆம் ஆண்டுகளில், ட்ரைலேட்டி கலாச்சாரத்தை கண்டுபிடித்தார். 1940 ஆம் ஆண்டில், குரா-அராக்சு என்ற வார்த்தையை உருவாக்கினார். இவர் 1940 ஆம் ஆண்டு முதல் 1950 ஆம் ஆண்டு வரை தெற்கு துர்க்மெனிசுதான் வளாகத்தின் தொல்பொருள் ஆய்வுப் பயணத்தில் பங்கேற்றார்.  
குப்டின் 1946 ஆம் ஆண்டில் சார்சிய தேசிய அறிவியல் அகாடமியின் உறுப்பினரானார்.
# போரிசு குப்டின்

## தேர்ந்தெடுக்கப்பட்ட படைப்புகள்

-
# மத்தியப் பிரதேச மருத்துவ அறிவியல் பல்கலைக்கழகம்

**மத்தியப் பிரதேச மருத்துவ அறிவியல் பல்கலைக்கழகம்** (*Madhya Pradesh Medical Science University*), **மத்தியப் பிரதேச ஆயுர்விக்யான் விஸ்வவித்யாலயா** என்றும் அழைக்கப்படுகிறது. இது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு மாநிலப் பல்கலைக்கழகம் ஆகும்.
# மத்தியப் பிரதேச மருத்துவ அறிவியல் பல்கலைக்கழகம்

## விளக்கம்

மத்தியப் பிரதேச மருத்துவ அறிவியல் பல்கலைக்கழகம், மத்தியப் பிரதேச அரசாங்கத்தால் 2011-இல் நிறுவப்பட்டது. மத்தியப் பிரதேசத்தில் உள்ள அனைத்து மருத்துவம், பல் மருத்துவம், செவிலியர், துணை மருத்துவம், ஆயுர்வேதம், ஓமியோபதி, யுனானி மற்றும் யோகா கல்லூரிகள் இப்பல்கலைக்கழகத்தின் அதிகார வரம்பின் கீழ் கொண்டுவரப்பட்டுள்ளது. இப்பல்கலைக்கழகத்தின் கீழ் சுமார் 300 இணைவு பெற்ற கல்லூரிகளில் ஆண்டுக்கு 80,000 மாணவர்கள் சேருகின்றனர்.
# மத்தியப் பிரதேச மருத்துவ அறிவியல் பல்கலைக்கழகம்

## மேலும் பார்க்கவும்

- அடல் பிகாரி வாஜ்பாய் மருத்துவப் பல்கலைக்கழகம்
- பாபா பரித் சுகாதார அறிவியல் பல்கலைக்கழகம்
- டாக்டர் என். டி. ஆர். சுகாதார அறிவியல் பல்கலைக்கழகம் டாக்டர்
- கலோஜி நாராயண ராவ் சுகாதார அறிவியல் பல்கலைக்கழகம்
- ராஜீவ் காந்தி சுகாதார அறிவியல் பல்கலைக்கழகம்
- தமிழ்நாடு டாக்டர் எம்ஜிஆர் மருத்துவப் பல்கலைக்கழகம்
# புவி முனையப் பகுதிகள்

(நிலையான உறைந்த நிலம்).]]
புவியின் **குளிர் மண்டலங்கள்** அல்லது நிலமுனை **மண்டலங்கள்** என்றும் அழைக்கப்படும் நிலமுனையப் பகுதிகள் புவியின் முனையப் பனிக்கட்டிகள், அதன் புவியியல் முனைகளைச் சுற்றியுள்ள கோளின் பகுதிகள் ( வட, தென் முனைகள் ), முனைய வட்டங்களுக்குள் உள்ளன. இந்த **உயர் அகலாங்குகள்** வடக்கில் ஆர்க்டிக் பெருங்கடலின் பெரும்பகுதியை உள்ளடக்கிய மிதக்கும் கடல் பனியால் நிரம்பியுள்ளன. மேலும் அண்டார்க்டிகா கண்டத்தில் உள்ள அண்டார்டிக் பனிக்கட்டியாலும், தெற்கில் தெற்கு பெருங்கடலாலும் நிரம்பியுள்ளன .
# புவி முனையப் பகுதிகள்

## வரையறைகள்

ஆர்க்டிக் பல்வேறு வரையறைகளைக் கொண்டுள்ளது, ஆர்க்டிக் வட்டத்திற்கு வடக்கே உள்ள பகுதி (தற்போது காலத்தில் 2010 இல் 66°33'44" வ) எனவும், அல்லது 60° வடக்கு அகலாங்குக்கு வடக்கே உள்ள பகுதி அல்லது வட முனையிலிருந்து தெற்கே மரக்கோடு வரையிலான பகுதி எனவும் வரையருக்கப்படுகிறது . அண்டார்டிக் பொதுவாக 60° தெற்கு அகலாங்குக்குத் தெற்கே அல்லது அண்டார்க்க்டிகா கண்டம் என வரையறுக்கப்படுகிறது. 1959 அண்டார்டிக் ஒப்பந்தம் முந்தைய வரையறையைப் பயன்படுத்துகிறது.  
இரண்டு முனையப் பகுதிகளும் புவியின் மற்ற இரண்டு காலநிலை, உயிரளவியல் பட்டைகள், நிலநடுவரைக்கு அருகிலுள்ள வெப்ப மண்டலப் பட்டை, வெப்பமண்டலத்துக்கும் முனைய*ப் பகுதிகளுக்கும்* இடையில் அமைந்துள்ள இரண்டு நடுத்தர அகலாங்குப் பகுதிகளிலிருந்து வேறுபடுகின்றன.
# புவி முனையப் பகுதிகள்

## காலநிலை

முனையப் பகுதிகள் புவியின் மற்ற பகுதிகளை விட குறைவான சூரிய கதிர்வீச்சையே பெறுகின்றன, ஏனெனில் சூரியனின் ஆற்றல் ஒரு சாய்ந்த கோணத்தில் வந்து, ஒரு பெரும்பகுதியில் பரவுகிறது. அதானால், குறைவாகவே செறிவூட்டப்படுகிறது. மேலும், புவியின் வளிமண்டலத்தின் வழியாக நீண்ட தொலைவு பயணிக்கிறது. வெப்பமண்டலப் பகுதிகளைத் தவிர, மற்ற ஆண்டுப் பகுதிகளைக் காட்டிலும், குளிர்காலம் குளிர்ச்சியாக இருப்பதற்கு இதுவே காரணமாகும்.  
புவியின் அச்சு சாய்வு அதன் அகலாங்கு காரணமாக முனையப் பகுதிகளின் தட்பவெப்பநிலையில் அதிக தாக்கத்தை ஏற்படுத்துகிறது. இருப்பினும், முனையப் பகுதிகள் நிலநடுவரையில் இருந்து மிகத் தொலைவில் இருப்பதால், அவை வலுவிழந்த சூரியக் கதிர்வீச்சையே பெறுகின்றன, எனவே புவியின் அச்சு சாய்வான 23.5° கோணம், சூரியனுக்குப் போதுமான அளவு நண்பகல் சரிவை உருவாக்க போதுமானதாக இல்லாததால், பொதுவாக ஆண்டு முழுவதும் குளிர்ச்சியாக இருக்கும். முனைய வட்டங்களுக்கு அருகிலுள்ள புறப் பகுதிகளில் ஒப்பீட்டளவில் குறுகிய காலங்களைத் தவிர, கோடையில் கூட உயர் அகலாங்குக்கான கதிர்கள் கூட வலுவிழந்தே அமைகின்றன. இது குளிருக்கு பங்களிக்கிறது. முனையப் பகுதிகள் மிகவும் குளிர்ந்த வெப்பநிலை, நிலையான பனியை உருவாக்கப் போதுமான மழைப்பொழிவு உள்ள இடங்களில் கடுமையான பனிப்பாறைகள், குறுகிய, குளிர்ந்த கோடைகள், பகல் நேரங்களில் பேரளவு மாறுபாடுகள், கோடையில் இருபத்தி நான்கு மணிநேரமும் பகல், மாரி நடுப்பகுதியில் முழு இருள் ஆகியவற்றுக்கு ஆட்படுகின்றன.
# புவி முனையப் பகுதிகள்

## வட்ட ஆர்க்டிக் பகுதி

புவியின் வட முனையப் பகுதியில் பல குடியிருப்புகள் உள்ளன. ஆர்க்டிக் பகுதிகளுக்கு உரிமை கோரும் நாடுகள்: அமெரிக்கா ( அலாசுக்கா ), கனடா ( யூகோன், வடமேற்கு பிரதேசங்கள், நுனாவுட் ), டென்மார்க் ( கிரீன்லாந்து ), நார்வே, பின்லாந்து, சுவீடன், ஐஸ்லாந்து, உருசியா . ஆர்க்டிக் அட்டப் பகுதி மக்கள், சிறியதாக இருந்தாலும், தங்கள் தேசிய எல்லைகளுக்குள் உள்ள பிற மக்களைக் காட்டிலும் பெரும்பாலும் ஒருவருக்கொருவர் பொதுவானதாகப் பகிர்ந்து கொள்கிறார்கள். அதுபோல, வட முனையப் பகுதி மனிதக் குடியேற்றங்களிலும் பண்பாடுகளிலும் வேறுபட்டது.
# புவி முனையப் பகுதிகள்

## அண்டார்டிகாவும் தென்கடலும்

தென் முனையப் பகுதியில் தற்போது நிலையான மனித வாழ்விடம் இல்லை. மெக்முர்தோ நிலையம் என்பது அமெரிக்காவால் நடத்தப்படும் அண்டார்க்டிகாவில் உள்ள மிகப்பெரிய ஆராய்ச்சி நிலையமாகும். மற்ற குறிப்பிடத்தக்க நிலையங்களில் பால்மர் நிலையம் அமுண்ட்சென்-சுகாட்டுத் தென் முனைய நிலையம் (அமெரிக்கா), எசுபரான்சா தளம் மற்றும் மராம்பியோ தளம் ( அர்ஜென்டினா ), சுகாட்டுத் தளம் ( நியூசிலாந்து ) வோத்தாக்கு நிலையம் ( உருசியா) ஆகியவை அடங்கும்.  
தொல்பழம் மனிதப் பண்பாடுகள் இல்லை என்றாலும், ஒரு சிக்கலான சுற்றுச்சூழல் உள்ளது, குறிப்பாக அண்டார்டிகாவின் கடலோர மண்டலங்களில். கரையோர மேம்பாடு ஏராளமான ஊட்டச்சத்துக்களை வழங்குகிறது, இது க்ரில் எனும், கடல் ஓட்டுடலி வகைக்கு உணவளிக்கிறது, இது பெங்குவின் முதல் நீல திமிங்கலங்கள் வரையிலான உயிரினங்களுக்குச் சிக்கலான உணவளிக்கிறது.
# புவி முனையப் பகுதிகள்

## மேலும் பார்க்கவும்

- முனையக் காலநிலை
- துருவ பனி முகடு
# தசிபோகோனேசியே

**தசிபோகோனேசியே** (தாவர வகைப்பாட்டியல்:*Dasypogonaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Dumort.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1829 ஆம் ஆண்டு வெளியிட்டுள்ளது. அரேகேல்சு தாவர வரிசையில் இரண்டு பெரிய குடும்பங்கள் உள்ளன. ஒன்று பனைக்குடும்பம், மற்றொன்று இந்த தசிபோகோனேசியே ஆகும்.
# தசிபோகோனேசியே

## இக்குடும்பத்தின் பேரினங்கள்

1. Baxteria <small>R.Br. ex Hook.</small>
1. Calectasia <small>R.Br.</small>
1. Dasypogon <small>R.Br.</small>
1. Kingia <small>R.Br.</small>
2016 ஆம் ஆண்டு ஏபிஜி IV அமைப்பு குடும்பத்தை அரேகேல்ஸ் வரிசையில் வைக்கப்பட்டுள்ளது. பல ஆய்வுகள் குடும்பத்தை அரேகேசியே என்ற பனை குடும்பத்திற்கு ஒரு சகோதரி தாவரக்குழுவாக வெளிப்படுத்தியது. முரண்பட்ட மாதிரிகள் காரணமாக, Dasypogonaceae இன் இடம் தீர்மானிக்கப்படாமல் இருப்பதைக, மற்ற ஆய்வாளர்கள் கண்டறிந்து, அதை அதன் சொந்த வரிசையில் (Dasypogonales) இருக்குமாறு அமைத்தனர்.
# தசிபோகோனேசியே

## தாவர மரபியல் தோற்றம்

குழுவின் மோனோபிலெடிக் தன்மையை ஆய்வுகள் உறுதிப்படுத்தியுள்ளன. பின்வருபவை குடும்பத்தின் ஒரு பைலோஜெனடிக் மரம்.
# சங்கரி சந்திரன்

**சங்கரி சந்திரன்** (*Shankari Chandran*, பிறப்பு 1974/75) என்பவர் ஒரு ஆத்திரேலிய தமிழர், ஆத்திரேலிய புதின ஆசிரியர் ஆவார். இவர் தனது மூன்றாவது புதினமான *சாய் டைம் அட் சின்னமன் கார்டன்ஸ்* மூலம் 2023 ஆண்டிற்கான மைல்ஸ் பிராங்க்ளின் இலக்கிய விருதைப் பெற்றார்.
# சங்கரி சந்திரன்

## தொழில்

சங்கரி சந்திரன் 1974/75 இல் இலண்டனில் பிறந்து, கான்பெராவில் வளர்ந்தார். இவரது பெற்றோர் இலங்கை, யாழ்ப்பாணத்தின், அளவெட்டியை பூர்வீகமாக கொண்ட ஏதிலிகளாவர். பின்னர் குடும்பத்துடன் ஆத்திரேலியாவுக்கு புலம் பெயர்ந்தார்.  
இவரது முதல் புதினமான *சாங் ஆஃப் தி சன் காட்*, 2017 சனவரியில் இலங்கையில் வெளியிடப்பட்டது. அது 2019 இன் சர்வதேச டப்ளின் இலக்கிய விருதுக்காக நீண்ட பட்டியலில் இருந்தது. பின்னர் இது ஆத்திரேலியாவில் 2022 நவம்பரில் அல்டிமோ பிரஸ் மூலம் வெளியிடப்பட்டது.  
இவரது இரண்டாவது புதினமான, *தி பேரியர்*, ஆஸ்திரேலியாவில் 2017 சூனில் வெளியிடப்பட்டது. இது ஒரு நீண்ட அறிவியல் புனைகதைக்கான நார்மா கே. ஹெமிங் விருதுக்கான இறுதிப் போட்டியில் கலந்து கொண்டது.  
இவர் 2022 இல் *சாய் டைம் அட் சின்னமன் கார்டன்ஸ்* புதினத்தை எழுதினார். இது 2023 மைல்ஸ் ஃபிராங்க்ளின் விருதைப் பெற்றது. மேலும் 2023 ஆஸ்திரேலிய வெளியீட்டாளர் சங்கத்தின் புத்தக வடிவமைப்பு விருதுகளில் ஜெசிகா கிரூசசாங்கின் வடிவமைப்பிற்கான சிறந்த வடிவமைக்கப்பட்ட வணிக புனைகதை அட்டை விருதுக்காக பட்டியலிடப்பட்டது.  
இவரது நான்காவது புதினமான *சேஃப் ஹேவன்*, மே 2024 இல் அல்டிமோ பிரஸ் மூலம் வெளியிடப்படவுள்ளது.
# சங்கரி சந்திரன்

## படைப்புகள்

-
-
-
# மலபார் குழி விரியன்

**கிராசுபிடோசெபாலசு மலபாரிகசு** (*Craspedocephalus malabaricus*) பொதுவாக **மலபார் குழி விரியன்**, **மலபார் பாறை குழி விரியன்,** அல்லது **பாறை விரியன்**  
பலவீனமாக மூட்டுடன் கூடிய முதுகெலும்பு செதில்கள் நடுப்பகுதியில் 21 அல்லது 19 வரிசைகளில் அமைக்கப்பட்டிருக்கும். ஆண்களில் வயிற்றுப்புறச் செதில்கள் 143-158 மற்றும் பெண்களில் 136-159 என்ற எண்ணிக்கையில் காணப்படும். குத செதில் முழுமையாகக் காணப்படும். வாலடிச் செதில்கள் இணையாகக் காணப்படும். ஆண்களில் இவை 50-63 என்ற எண்ணிக்கையிலும், பெண்களில் 44-54 என்ற எண்ணிக்கையிலும் காணப்படும். உள்மூக்கு பெரியவை. பொதுவாக இணைக்கப்பட்டிருக்கும். 9 அல்லது 10 மேலு தடுச்செதில்கள் உள்ளன. இவற்றில் முதலாவது முற்றிலும் நாசியிலிருந்து பிரிக்கப்பட்டுக் காணப்படும். மூளைப் பக்கச் செதில்கள் மென்மையானவை மற்றும் சாய்ந்த நிலையில் இருக்கும்.  
மலபார் குழு விரியன் மஞ்சள், பச்சை மற்றும் பழுப்பு போன்ற நிறங்கள் உட்பட பல்வேறு வண்ண உருவங்களில் இருப்பதாக அறியப்படுகிறது.
# மலபார் குழி விரியன்

## பரவழும் வாழிடமும்

மலபார் குழு விரியன் சிற்றினம் மேற்குத் தொடர்ச்சி மலைகளில் மட்டுமே வாழக்கூடியது. இது தெற்கு மற்றும் மேற்கு இந்தியாவில் உயரப் பகுதிகளில் காணப்படுகிறது. தென்மேற்கு இந்தியாவின் மேற்குத் தொடர்ச்சி மலைகள் இதன் வகை இடமாகும் . இந்த சிற்றினத்தின் பதிவுகள் அமைதிப் பள்ளத்தாக்கு, மேற்கு நீலமலை, வயநாடு, குடகு மாவட்டம், கருநாடகாவின் மலைநாடு, கோட்டைப்பாறை, கோவா மற்றும் வடக்கே கோலாப்பூர் பகுதிகளில் அம்போலி மலை (மகாராட்டிம் வரை) காணப்படுகின்றன.  
- }}
# கிராசுபிடோசெபாலசு

***கிராசுபிடோசெபாலசு*** (*Craspedocephalus*) என்பது இந்தியத் துணைக்கண்டம் முதல் தென்கிழக்கு ஆசியா வரை ஆசியாவில் காணப்படும் நச்சுப் பாம்பு பேரினமாகும். தற்போது 14 சிற்றினங்கள் அங்கீகரிக்கப்பட்டுள்ளன.
# கிராசுபிடோசெபாலசு

## விளக்கம்

*கிராசுபிடோசெபாலசு* பேரினத்தில் உள்ள பெரும்பாலான சிற்றினங்கள் ஒப்பீட்டளவில் சிறியவை. முதன்மையாக மரங்களில் வாழ்பவை. மெல்லிய உடல்கள் மற்றும் மரக்கிளைகளைப் பற்றும் தன்மையுடைய வாலினைக் கொண்டவை. பெரும்பாலான *கிராசுபிடோசெபாலசு* பேரினங்கள் பச்சை நிறத்தில் உள்ளன. ஆனால் சில சிற்றினங்கள் மஞ்சள், கருப்பு, ஆரஞ்சு, சிவப்பு அல்லது தங்க நிறத்தில் காணப்படும்.
# கிராசுபிடோசெபாலசு

## உணவு

*கிராசுபிடோசெபாலசு* பேரினங்களின் உணவில் பல்லி, நீர்நில வாழ்வன, பறவை, கொறிணி மற்றும் பிற சிறிய பாலூட்டி உட்பட பல்வேறு விலங்குகள் அடங்கும்.
# கிராசுபிடோசெபாலசு

## சிற்றினங்கள்

| *கி. அனமலென்சிசு* | (குந்தர், 1864) | மலபாரியன் குழி வைப்பர் | இந்தியா |  |
| --- | --- | --- | --- | --- |
| *கி. அண்டலாசென்சிசு* | டேவிட், வோகல், விஜய்குமார் & விடல், 2006 | சுமத்ரா பனை குழி விரியன் | இந்தோனேசியா: சுமத்ரா . |  |
| *கி. போர்னியன்சிசு* | டபிள்யூ. பீட்டர்சு, 1872 | போர்னியோ குழி விரியன் | இந்தோனேசியா: போர்னியோ . |  |
| *கி. புரோங்கெர்சுமை* | ஹோஜ், 1969 | புரோங்கர்சுமாவின் குழி விரியன் | இந்தோனேசியா: சிமலூர் தீவு. |  |
| *கி. கிராமியசு*
**மாதிரி இனம்** | ஷா, 1802 | மூங்கில் விரியன் | தென்னிந்தியா. |  |
| *கி. மேக்ரோலெபிசு* | பெடோம், 1862 | பெரிய அளவிலான குழி விரியன் | தென்னிந்திய மலைகள். |  |
| *கி. மலபாரிகசு* | ஜெர்டன், 1854 | மலபாரியன் குழி விரியன் | தெற்கு மற்றும் மேற்கு இந்தியா 600-2,000 மீ உயரத்தில். |  |
| *கி. ஆக்சிடெண்டலிசு* | போப் & போப், 1933 | இந்தியா |  |  |
| *கி. பெல்டோபெலர்* | மல்லிக், ஸ்ரீகாந்தன், கணேஷ், விஜயகுமார், கேம்ப்பெல், மல்ஹோத்ரா & சங்கர், 2021. | இந்தியா |  |  |
| *சி. புனிசியஸ்* | போயி, 1827 | சாம்பல் குழி விரியன், தட்டை மூக்கு குழி விரியன் | தெற்கு தாய்லாந்து, மேற்கு மற்றும் கிழக்கு மலேசியா (சபா மற்றும் சரவாக்) மற்றும் இந்தோனேசியா (போர்னியோ, சுமத்திரா, சைபரட்டின் மெண்டவாய் தீவுகள் மற்றும் வடக்கு பகை, சிமலூர் மற்றும் சாவகம் தீவு |  |
| *கி. இசுட்ரிகேடசு* | கிரே, 1842 | குதிரைவாலி குழி விரியன் | தென்னிந்திய மலைகள் |  |
| *கி. திருவாங்கொரிகசு* | மல்லிக், ஸ்ரீகாந்தன், கணேஷ், விஜயகுமார், கேம்ப்பெல், மல்ஹோத்ரா & சங்கர், 2021 | இந்தியா |  |  |
| *கி. திரிகோனோசெபாலசு* | டோன்டோர்ப், 1798 | இலங்கை குழு விரியன், இலங்கை பச்சை குழி விரியன் | இலங்கை முழுவதும், சுமார் 1,800 மீ. உயரம் வரை |  |
| *கி. விரோட்டி* | ட்ருட்னாவ், 1981 | வைரோட்டின் குழி விரியன் | தாய்லாந்து, மேற்கு மலேசியா. | } |
**) பரிந்துரைக்கப்பட்ட துணையினங்கள் சேர்க்கப்படவில்லை.*
# அக்காசுட்டியா

**அக்காசுட்டியா** (*Acostia*) என்பது புல் குடும்பத்தில் உள்ள தென் அமெரிக்க தாவரங்களின் ஒரு பேரினமாகும்.  
இந்தப் பேரினத்தில் அறியப்பட்ட ஒரே இனம் அக்காசுட்ஸ்டியா கிராசிலிசு'ஆகும், இது ஈக்வடாரில் மட்டுமே காணப்படுகிறது. இது அழிந்து வரும் உயிரினமாக பட்டியலிடப்பட்டுள்ளது.  
*அக்காசுட்டியாவின்* பேரினப் பெயர் மிசேல் அகாசுட்டா சோலிசு (1910-1994), ஈக்வடார் இயற்கையியலாளர் நினைவாக உள்ளது. *கிராசிலிசின்* இலத்தீன் அடைமொழிக்கு "மெல்லிய" என்று பொருள். பேரினமும் இனம் இரண்டும் முதலில் 1968 இல் தாவரவியல், தொகுதி12, பக்கம் 109 இல் விவரிக்கப்பட்டு வெளியிடப்பட்டது.
# கிராப்டோபில்லம் பிக்டம்

**கிராப்டோபில்லம் பிக்டம்** (தாவர வகைப்பாட்டியல்: *Graptophyllum pictum*, ஆங்கிலம்: *caricature-plant*) என்ற தாவரயினம், *கிராப்டோபில்லம்* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். இத்தாவரயினத்தின் பிறப்பிடம் நியூ கினி என அறிவிக்கப்பட்டுள்ளது. உலகின் பல நாடுகளில் இது அறிமுகத் தாவரயினமாக உள்ளது. இது பல நாடுகளில் பூந்தோட்டத் தாவரமாக வளர்க்கப்படுகிறது. இதில் வெள்ளை, அடர் என இருவித நிற வேறுபாடுகள் உள்ள பூக்கள் மலர்கின்றன.
மகப்பேறுக்காக பாரம்பரிய மருத்துவத்தில் இத்தாவரத்தைப் பயன்படுத்துவதால், மகப்பேறு ஆய்வில் இத்தாவரம் பயன்படுத்தப்படுகிறது.
# அனிபா உரோசாயோதோரா

**அனிபா உரோசாயோதோரா** (*Aniba rosaeodora*) பாவ்-ரோசா என்றும் அழைக்கப்படுகிறது. இது இலாரேசி குடும்பத்தில் உள்ள மாக்னோலிடு மரத்தின் ஒரு இனமாகும். உரோசாமரம் எனறும் அடிக்கடி குழப்பப்படுகிறது. இந்தத் தாவரம் தல்பெர்கியா இனத்தின் எந்த மரத்திலும் வளராது. இது தென் அமெரிக்காவின் வெப்பமண்டல மழைக்காடுகளின் சில பகுதிகளில் வளர்கிறது. இது அழிந்து வரும் ஒரு இனமாகும். இது அதன் உணவு எண்ணெய் காரணமாக சுரண்டப்படுகிறது.
# எலியோகார்பசு வெனுசுடசு

**எலியோகார்பசு வெனுசுடசு**(Elaeocarpus venustus) என்பது எலியோகார்பேசி குடும்பத்தைச் சேர்ந்த ஒரு பூக்கும் தாவரமாகும். இது இந்தியாவின் தென்னிந்தியாவில் தமிழ்நாடு மாநிலத்தின் மேற்குத் தொடர்ச்சி மலையில் மட்டுமே காணப்படுகிறது. வாழ்விட இழப்பால் இத்தாவரம், அச்சுறுத்தப்படுவதால், பன்னாட்டு இயற்கைப் பாதுகாப்புச் சங்கத்தினால், மிக அருகிய இனமாக வகைப்படுத்தியுள்ளது.
# எலியோகார்பசு வெனுசுடசு

## விளக்கம்

சதுப்பு நிலப்பரப்பை தன் வாழ்விடங்களாகக் கொண்ட இந்த ***எலியோகார்பசு வெனுசுடசு*** செங்குத்தான வேர்களைக் கொண்ட நடுத்தர அளவிலான மரமாகும்.
# எலியோகார்பசு வெனுசுடசு

## வாழ்விட பரவலாக்கம்

*எலியோகார்பசு வெனுசுடசு* அகத்தியமலை உயிர்க்கோள காப்பகத்தின் ஒரு பகுதியாக இருக்கும் களக்காடு முண்டந்துறை புலிகள் காப்பகத்தின் சிமுஞ்சி, முத்துகுழிவாயல், மேல் கொடையார் மற்றும் அருகிலுள்ள பகுதிகளில் மட்டுமே காணப்படுகிறது.  
இம்மரமானது, மலைப்பாங்கான நன்னீர் சதுப்பு நிலங்களில் உள்ள மலை நீரோடைகள் நிறைந்த பசுமையான மழைக்காடுகளில் 1,200 முதல் 1,300 மீட்டர் உயரத்தில் மட்டுமே வளர்கிறது.
# எலியோகார்பசு வெனுசுடசு

## பாதுகாப்பு

மக்கள் தொகை பாதுகாக்கப்பட்ட பகுதிக்குள் இருந்தாலும், நீர்மின் அணைகள், சாலை கட்டுமானம் மற்றும் தேயிலைத்தோட்டங்கள், காபி மற்றும் யூகலிப்டஸ் தோட்டங்களின் விரிவாக்கம் ஆகியவற்றிற்காக காடுகளை அழிப்பதன் மூலம் ஏற்படும் வாழ்விட இழப்பு காரணமாக அச்சுறுத்தலுக்கு உள்ளாகியுள்ளது.
# எத்தில் புரோமோயிருபுளோரோ அசிட்டேட்டு

**எத்தில் புரோமோயிருபுளோரோ அசிட்டேட்டு** (*Ethyl bromodifluoroacetate*) என்பது C<sub>4</sub>H<sub>5</sub>BrF<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியலில் இது ஓர் எசுத்தர் சேர்மம் என்று வகைப்படுத்தப்படுகிறது. வேதிச் சேர்மங்களை தயாரிக்கும்போது அவற்றில் CF<sub>2</sub> குழுவை அறிமுகப்படுத்த இச்சேர்மம் பயன்படுகிறது. எத்தில் புரோமோயிருபுளோரோ அசிட்டேட்டு தெளிவான மஞ்சள் நிற திரவமாகும். புரோமோயிருபுளோரோ அசிட்டேட்டும் எத்தில் ஆல்ககாலும் சேர்ந்து இச்சேர்மம் உருவாகிறது.  
எத்தில் புளோரோசல்போனாக்சியிருபுளோரோ அசிட்டேட்டு சோடியம் புரோமைடுடன் (NaBr) வினைபுரிந்து எத்தில் புரோமோயிருபுளோரோ அசிட்டேட்டை உருவாக்குகிறது. இந்த வினை கரைப்பான் சல்போலேனில் நிகழலாம். வினைகள் 100 பாகை செல்சியசு வெப்பநிலையில் 12 மணிநேரம் நிகழும். இவ்வினையில் 31% வினைவிளை பொருள்கள் உருவாகும்.
# எத்தில் புரோமோயிருபுளோரோ அசிட்டேட்டு

## வினைகள்

ஆல்டிகைடுகள் மற்றும் கீட்டோன்களை இரெபார்மாட்சுகி வினையாக்கியைப் பயன்படுத்தி எத்தில் புரோமோயிருபுளோரோ அசிட்டேட்டு மற்றும் CF<sub>2</sub> குழுவை கொண்ட மற்ற ஒத்த சேர்மங்கள் உருவாக்கலாம். 2,2-இருபுளூரோ-3-ஐதராக்சி எசுத்தர்களையும் எத்தில் புரோமோயிருபுளோரோ அசிட்டேட்டு அளிக்கிறது. மேலும் எத்தில் புரோமோபுளூரோஅசிட்டேட்டு சேர்மங்களை உருவாக்குவதற்கும், லாக்டோன்கள், இமைன்கள் மற்றும் பிற அமினோ அமிலங்கள் போன்ற பிற கரிம சேர்மங்களுடன் சோதனை செய்வதற்கும் இது ஒரு நல்ல சேர்மமாக கருதப்படுகிறது.
# புரோங்கெர்சுமா குழி விரியன்

**புரோங்கெர்சுமா குழி விரியன்** (*கிராசுபிடோசெபாலசு புரோங்கெர்சுமாய்)* என்பது வைப்பெரிடே குடும்பத்தின் குரோடாலினே துணைக்குடும்பத்தில் உள்ள ஒரு நச்சுப் பாம்பு சிற்றினம் ஆகும். இது இந்தோனேசியாவின் சுமாத்திரா தீவின் மேற்கு கடற்கரையில் உள்ள தீவுகளில் காணப்படுகிறது. எந்த துணையினமும் தற்போது அங்கீகரிக்கப்படவில்லை.
# புரோங்கெர்சுமா குழி விரியன்

## சொற்பிறப்பியல்

*புரோங்கெர்சுமாய்* என்ற குறிப்பிட்ட சிற்றினப் பெயர் இடச்சு ஊர்வனவியலாளர் லியோ புரோங்கெர்சுமாவின் நினைவாக இடப்பட்டுள்ளது.
# புரோங்கெர்சுமா குழி விரியன்

## விளக்கம்

*கி. புரோங்கெர்சுமாய்* செதில்களில் நடுப்பகுதியில் 19 (அல்லது 21) முதுகு செதில்கள், 136-150 வயிற்றுப்புறச் செதில்கள், 41-48 பிரிக்கப்பட்ட வாலடிச் செதில்கள் மற்றும் 9-10 மேலுதட்டு மேல் செதில்கள் ஆகியவற்றை உள்ளடக்கியது.
# புரோங்கெர்சுமா குழி விரியன்

## புவியியல் வரம்பு

*கி. புரோங்கெர்சுமாய்* இந்தோனேசியாவில், சுமாத்திராவின் மேற்கு கடற்கரையில் அமைந்துள்ள சிபெருத் மற்றும் சிமியுலுவின் மெந்தாவாய் தீவுகளில் காணப்படுகிறது.
கு, சிமலூர், சுமாத்திர வகை இடமாக அறிவிக்கப்பட்டுள்ளது.
# புரோங்கெர்சுமா குழி விரியன்

## வாழ்விடம்

*கி. புரோங்கெர்சுமாயின்* விருப்பமான இயற்கை வாழிடம் காடு ஆகும்.
# புரோங்கெர்சுமா குழி விரியன்

## இனப்பெருக்கம்

*கி. புரோங்கெர்சுமாயின்* இனப்பெருக்கம் முறை குறித்து போதுமான தகவல் தெரியவில்லை.
# நிகழ்நிலையும் நிகழாநிலையும்

கணினி தொழில்நுட்பத்திலும் தொலைத்தொடர்புகளிலும் **நிகழ்நிலை** (*online*) என்பது இணைப்பு நிலையையும் **நிகழாநிலை** (*offline*) என்பது துண்டிக்கப்பட்ட நிலையையும் குறிக்கிறது. தற்கால கலைச்சொற்களில் இது பொதுவாக இணைய இணைப்பைக் குறிக்கிறது. ஆனால் ஒரு பெரிய அமைப்புடன் இணைக்கப்பட்ட எந்த உபகரணத்தையும் அல்லது செயல்பாட்டு அலகுகளையும் இது குறிக்கலாம். நிகழ்நிலை இருப்பது என்பது உபகரணம் அல்லது துணை அமைப்பு இணைக்கப்பட்டுள்ளது அல்லது பயன்பாட்டிற்கு தயாராக உள்ளது எனப் பொருள் தருகிறது.  
-
# பாலுகான்

**பாலுகான்** (Balugaon) இந்தியாவின் ஒடிசா மாநிலத்தில் உள்ள கோர்தா மாவட்டத்தில் உள்ள ஒரு நகரம் ஆகும். இது சிலிகா ஏரிக்கு மிக அருகில், மாநிலத் தலைநகரம் புவனேசுவரில் இருந்து தொலைவிலும் கஞ்சாம் மாவட்டத்தின் பெர்காம்பூர் நகரிலிருந்து தொலைவிலும் அமைந்துள்ளது. இறால் மற்றும் மீன் வணிகம் காரணமாக கோர்தா மாவட்டத்தின் முக்கிய பொருளாதார மையமாக பாலுகான நகரம் திகழ்கிறது.
# பாலுகான்

## நிலவியல்

பாலுகான் நகரம் என்ற அடையாள அள்கூறுகளில் கடல்மட்டத்திலிருந்து 76 மீட்டர் உயரத்தில் அமைந்துள்ளது.
# பாலுகான்

## தொடர்பு

பாலுகான் மாநில தலைநகர் புவனேசுவர் மற்றும் பெர்காம்பூருடன் சாலை ( தேசிய நெடுஞ்சாலை16 ) மற்றும் இரயில் மூலம் நன்கு இணைக்கப்பட்டுள்ளது. அவுரா-சென்னை பிரதான பாதையில் உள்ள பாலுகான் இரயில் நிலையம் பாலுகானை கொல்கத்தா, சென்னை மற்றும் விசாகப்பட்டினம் போன்ற முக்கிய இந்திய நகரங்களுடன் இணைக்கிறது. இந்த வழித்தடத்தில் செல்லும் அனைத்து முக்கிய இரயில்களும் பாலுகானில் நின்று செல்லும். புதிய இயகநாத்து சதக்கு வழியாக இயகன்னாத் தாம் பூரியை அடையலாம்.
# பாலுகான்

## சுற்றுலா

காளிசாய் கோயில் மற்றும் நளபானா போன்ற சிலிகா ஏரியில் உள்ள சுற்றுலாத் தலங்களை பாலுகானிலிருந்து அரசு அல்லது தனியார் படகு மற்றும் ஏவுதள சேவைகள் மூலம் அடையலாம். நாராயணி கோயில் பாலுகானிலிருந்து சில மைல்கள் தொலைவில் உள்ளது
# பாலுகான்

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பாலுகான் நகரத்தின் மொத்த மக்கள் தொகை 17,645 ஆகும். இதில் ஆண்கள் 9,150 பேரும் பெண்கள் 8495 பேரும் இருந்தனர். இங்கு 0-6 வயதுடைய குழந்தைகளின் மக்கள் தொகை 1956 ஆகும். இது பாலுகான் மொத்த மக்கள்தொகையில் 11.09 % ஆகும். பாலுகான் அறிவிக்கப்பட்ட பகுதிக் குழுவில், மாநில சராசரியான 979 என்ற எண்ணிக்கைக்கு எதிராக பெண் பாலின விகிதம் 928 ஆக இருந்தது. பாலுகான் நகரத்தின் எழுத்தறிவு விகிதம் மாநில சராசரியான 72.87% என்பதைவிட அதிமாக 81.73 % என்றும் பாலுகானில் ஆண்களின் கல்வியறிவு 87.96% ஆகவும், பெண்களின் கல்வியறிவு விகிதம் 75.08% ஆகவும் இருந்தது என்றும் தரவுகள் தெரிவிக்கின்றன.
# பகவதி கோயில், பானாபூர்

**பகவதி கோயில், பானாபூர்** (*Bhagabati Temple, Banapur*) இந்தியாவின் ஒடிசா மாநிலத்திலுள்ள நகரமான பானாபூரில் அமைந்துள்ளது. பிரதான தெய்வமான பகவதி தேவியின் இக்கோயில் மத நடவடிக்கைகளின் மையமாக பிரபலமாக உள்ளது.
ஒருகாலத்தில் பானாபூர் சைலோத்வபா வம்சத்தின் தலைநகராக இது இருந்தது. புவனேசுவரில் ஆரம்பகால கோயில்களின் கட்டுமானத்திற்கு பானாபூர் நகரம் பொறுப்பானதாக இருந்தது. பானாபூரில் கண்டுபிடிக்கப்பட்ட ஏராளமான பௌத்த உருவங்கள், பௌத்தத்தின் வச்ராயன வழிபாட்டுடன் தொடர்புடையவை.
# பகவதி கோயில், பானாபூர்

## மிருக பலி

2010 ஆம் ஆண்டு அக்டோபர் மாதம் 5 ஆம் தேதியன்று ஒரிசா உயர் நீதிமன்றம், தசராவின் போது கோயிலில் மிருக பலிகளை நடத்தக் கூடாது என்று மாநில அரசுக்கு உத்தரவிட்டது.
# செர்சி டெப்லோகோவ்

**செர்சி அலெக்சாண்ட்ரோவிச் டெப்லோகோவ்** (*Sergei Aleksandrovich Teploukhov*) சோவியத் ஒன்றியத்தைச் சேர்ந்த தொல்பொருள் ஆராய்ச்சியாளர் ஆவார். இவர் 1888 ஆம் ஆண்டு மார்ச் மாதம் 03 ஆம் தேதியன்று பிறந்தார். 1920 ஆம் ஆண்டு முதல் 1932 ஆம் ஆண்டு வரை, டெப்லோகோவ் சைபீரியா மற்றும் மத்திய ஆசியாவில் பல்வேறு காலகட்டங்களில் தொல்பொருள் ஆய்வுகளை மேற்கொண்டார். தெற்கு சைபீரியாவின் தொல்பொருள் கலாச்சாரங்களின் வகைப்பாட்டை முதலில் வகுத்தவர் இவர் ஆவார். 1933 ஆம் ஆண்டு நவம்பர் மாதம் 26 ஆம் தேதியன்று தேசியவாதத்தின் சந்தேகத்தின் பேரில் டெப்லோகோவ் கைது செய்யப்பட்டார். மேலும் 1934 ஆம் ஆண்டு மார்ச் மாதம் 10 ஆம் தேதியன்று அவரது அறையில் இறந்து கிடந்தார்.
# விளாடிமிர் சி. லுகோனின்

**விளாடிமிர் கிரிகோரிவிச் லுகோனின்** (*Vladimir Grigoryevich Lukonin*) உருசிய நாட்டினைச் சேர்ந்த வரலாற்றாசிரியர் மற்றும் தொல்பொருள் ஆராய்ச்சியாளர் ஆவார். இவர் 1932 ஆம் ஆண்டு சனவரி மாதம் 21 ஆம் தேதியன்று பிறந்தார். பண்டைய ஈரானின் வரலாறு மற்றும் தொல்லியல் துறையில் நிபுணத்துவம் பெற்றவர் ஆவார். 1984 ஆம் ஆண்டு செப்டம்பர் மாதம் 10 ஆம் தேதியன்று இறந்தார்.
# விளாடிமிர் சி. லுகோனின்

## ஆரம்ப வாழ்க்கை மற்றும் கல்வி

லுகோனின் சென் பீட்டர்சுபெர்கு நகரில் 1932 ஆம் ஆண்டு சனவரி மாதம் 21 ஆம் தேதியன்று பிறந்தார். இவரது தாயார் ஒரு மருத்துவர் மற்றும் தந்தை ஒரு இராணுவ செனரல் ஆவார். 1941 ஆம் ஆண்டு முதல் 1944 ஆம் ஆண்டு வரை தனது தாய் மற்றும் இளைய சகோதரருடன் சமர்கந்துவிற்கு வெளியேற்றப்பட்டார். இவர் லெனின்கிராட் மாநில பல்கலைக்கழகத்தின் ஓரியண்டல் பீடத்தில் பயின்றார். மேலும் ஏர்மிட்டேச் அருங்காட்சியகத்தில் முதுகலைப் பணி செய்தார். இவரது முனைவர் பட்ட ஆய்வறிக்கை (1961 ஆம் ஆண்டு) "3 முதல் 4 ஆம் நூற்றாண்டுகளில் ஈரான். சாசானிய அரசின் உருவாக்கம் மற்றும் அதிகாரப்பூர்வ கலையின் கலைப்பொருட்கள்" ஆகும். இவருக்கு 1972 ஆம் ஆண்டு "ஆரம்பகால சசானிய ஈரான் வரலாறு மற்றும் கலாச்சாரத்தின் சில பிரச்சனைகள்" என்ற தலைப்பில் ஒரு ஆய்வறிக்கைக்காக டி.லிட் விருது வழங்கப்பட்டது.  
பிரித்தானிய் அருங்காட்சியகம் இவரது நினைவாக இரண்டு கருத்தரங்குகளை நடத்தியது.  
1. *ஆரம்பகால மெசபடோமியா மற்றும் ஈரான்: தொடர்பு மற்றும் மோதல், கிமு 3500-1600*  
2. *மெசபடோமியா மற்றும் ஈரான்: பழங்குடியினர் மற்றும் பேரரசுகள், கிமு 1600-539*.
# எலிசபெத் சுகோபீல்டு

**எலிசபெத் விர்சினியா சுகோபீல்டு** (*Elizabeth Virginia Schofield*) பிரிட்டிசு - அமெரிக்க தொல்பொருள் ஆராய்ச்சியாளரும் பாரம்பரிய அறிஞரும் ஆவார். இவர் 1935 ஆம் ஆண்டு பிறந்தார். இவர் 2005 ஆம் ஆண்டு இறந்தார்.
# எலிசபெத் சுகோபீல்டு

## தொழில்

சுகோபீல்டு வில்சன் கல்லூரியில் (பென்சில்வேனியா) படிப்பதற்கு முன்பு ஐக்கிய இராச்சியத்தில் உள்ள செல்டென்காம் பெண்கள் கல்லூரியில் பயின்றார். வாசிங்டன் மாநில பல்கலைக்கழகத்தில் முதுகலைப் பட்டத்துடன் கல்லூரிப் படிப்பைத் தொடர்ந்தார். பின்னர் 1959 ஆம் ஆண்டில் சாக் கேசுகியின் கீழ் சின்சினாட்டி பல்கலைக்கழகத்தில் முனைவர் பட்டம் பெற்றார்.
# எலிசபெத் சுகோபீல்டு

## சில வெளியீடுகள்

- சுகோபீல்ட், இ. 1990. பெட்டான்கோர்ட்டில் உள்ள "கோனிகல் கோப்பைகள்", பி., கராசெர்கிசு, வி., லாபினூர், ஆர். மற்றும் நீமியர், டபிள்யூ.டி. (பதிப்புகள்), *மெலேடெமாட்டா.* *ஏசியன் தொல்லியல் ஆய்வுகள் மால்கம் எச். வீனர் தனது 65வது ஆண்டில் நுழையும் போது இவருக்கு வழங்கப்பட்டது* (ஏசியம் 20). பக்கம் 757-760.
- சுகோபீல்டு, இ. 1990. கார்டி, டிஏ, டூமாசு, சிசி, சகெல்லராகிசு, சேஏ, வாரன், பிஎம் (பதிப்பு), *தேரா மற்றும் ஏசியன் வேர்ல்ட் 3, தொகுதி 1: தொல்பொருள் ஆய்வு, மூன்றாம் சர்வதேச காங்கிரசின் நடவடிக்கைகள் சாண்டோரினி, கிரீசு 3–9 செப்டம்பர் 1989* . இலண்டன், தி தேரா அறக்கட்டளை. பக்கம் 201-211.
- சுகோபீல்டு, இ. 2011. *கியோசு: ஏதென்சில் உள்ள அமெரிக்கன் கிளாசிக்கல் பள்ளியில் கீழ் சின்சினாட்டி பல்கலைக்கழகத்தால் நடத்தப்பட்ட அகழ்வாராய்ச்சி முடிவுகள்: தொகுதி 10 அய்யா இரினி: மேற்குத் துறை* .
# சுரேசுவரி கோயில்

**சுரேசுவரி கோயில்** (*Sureswari temple*) இந்தியாவின் ஒடிசா மாநிலம், சுபர்ணபூர் மாவட்டத்தில் உள்ள சோனிப்பூரில் உள்ள கோவில் நகரத்தில் அமைந்துள்ளது. மகாநதி மற்றும் டெல் நதி சங்கமிக்கும் தென்மேற்கில் டெல் ஆற்றின் இடது கரையில் அமைந்துள்ள இக்கோயில் சுர்சூரி கோயில் என்ற பெயராலும் அழைக்கப்படுகிறது. முதன்மை தெய்வம் மா சுர்சூரி அம்மனாகும். மேலும் இது பழமையான சக்தி ஆலயங்களில் ஒன்றாகவும் அறியப்படுகிறது. ஒடிசாவின் மேற்குப் பகுதியில் அதிகபட்ச மக்கள் மா சுர்சூரியை பக்தியோடு வழிபடுகின்றனர். சுரேசுவரி என்ற சொல் சுர்சூரியின் சமசுகிருதப் பதிப்பாகும்.
# சோக்குவா சால்

**சோக்குவா சால்** (*Chokuwa saul*) என்பது இந்திய நாட்டின் அசாம் மாநிலத்தில் காணப்படும் ஒரு வகை அரை பசையுடைய அரிசி ஆகும். அசாமின் ஒட்டும் அரிசி பாரம்பரியமாக போரா (பசையுடையது) மற்றும் சோக்குவா (அரை-பசையுடையது) என சமைத்த பிறகு அவற்றின் ஒட்டும் தன்மையின் அடிப்படையில் வகைப்படுத்தப்படுகிறது. அசாம் மற்றும் பழங்குடி அசாமிகளுக்கு இந்த அரிசி முக்கியப் பங்கு வகிக்கிறது.  
2016 ஆம் ஆண்டில், சிவசாகர் மாவட்டத்தில் உள்ள சூசு சதீர்த்தா என்ற அமைப்பு அசாம் வேளாண் பல்கலைக்கழகத்துடன் இணைந்து சோக்குவா அரிசிக்கு புவியியல் அங்கீகாரம் கோரி விண்ணப்பித்தது. 2019 ஆம் ஆண்டு அக்டோபர் மாதம் 24 ஆம் தேதியன்று இந்திய அரசின் **புவியியல் அடையாளப் பதிவுத் துறையால்** வெளியிடப்பட்ட இதழின் 124வது பதிப்பு சோக்குவா அரிசிக்கு புவியியல் குறிப்பை வழங்கியது.
# சாய் டைம் அட் சின்னமன் கார்டன்ஸ்

**சாய் டைம் அட் சின்னமன் கார்டன்ஸ்** (*Chai Time at Cinnamon Gardens*) என்பது ஆத்திரேலிய எழுத்தாளர் சங்கரி சந்திரன் எழுதிய ஆங்கிலப் புதினமாகும். இது 2022 இல் ஆத்திரேலியாவில் அல்டிமோ பிரஸ் மூலம் வெளியிடப்பட்டது.  
இது 2023 மைல்ஸ் பிராங்க்ளின் விருதைப் பெற்றது.
# சாய் டைம் அட் சின்னமன் கார்டன்ஸ்

## சுருக்கம்

சின்னமன் கார்டன் என்பது சிட்னியில் உள்ள ஒரு முதியோர் இல்லமாகும். இது 1980 களில் இலங்கை உள்நாட்டுப் போரின் போது நாட்டை விட்டு வெளியேறிய இலங்கை தம்பதிகளான மாயா, சாகிர் ஆகியோரால் அமைக்கப்பட்டதாகும். ஒரு கட்டத்தில் சாகிர் காணமல் போகிறார். அதன்பிறகு மாயா அவரது மகள் அஞ்சலியால் ஏற்று நடத்தப்படும் முதியோர் இல்லத்தில் வசிக்கிறார். ஆத்திரேலியாவுக்கு முதன்முறை வந்து இறங்கியவர் என்று போற்றப்படும் ஜேம்ஸ் குக்கின் சிலை சாகிரும், மாயாவும் நடத்திய முதியோர் இல்லத்தில் முன்னர் இருந்துள்ளது. அந்தச் சிலையை ஒருநாள் மாயாவும் ஜாகிரும் இடித்துத் தள்ளுகின்றனர். அதை அஞ்சலியின் நண்பர் கண்டறிந்ததும், அந்த இணையர் மீது இனவெறி குற்றம் சாட்டி மனித உரிமைகள் ஆணையத்தில் புகார் அளிக்கிறார்.  
புதினமானது இன்றைய காலகட்டம்; மற்றும் 1980களில் இலங்கை காலகட்டம் என இரண்டு காலக்கோடுகளில் சொல்லப்படுகிறது.
# சாய் டைம் அட் சின்னமன் கார்டன்ஸ்

## அர்ப்பணிப்பு

- "எல்லோரா, கைலாஷ், ஹரி, சித்தார்த்துக்கு"
# சாய் டைம் அட் சின்னமன் கார்டன்ஸ்

## விமர்சன வரவேற்பு

இந்து தமிழ் திசையில் தெய்வீகன் எழுதுகையில் "ஆஸ்திரேலியாவின் நிறவாத அரசியலை, இலங்கையின் இனவாத அரசியலுடன் சமாந்திரப்படுத்தி விரித்துச் செல்லும் இந்த நாவல், வரலாற்று ரீதியாக ஆஸ்திரேலியப் பூர்வக மக்கள் முகங்கொடுத்த பேரலங்களைத்தான் சிறீலங்காவில் தமிழர்களும் எண்பதுகள் முதல் அனுபவித்து உள்ளதாக சங்கரி, உண்மைச் சம்பவங்களோடு பாத்திரங்களைக் கோத்துச் சொல்கிறார். பல்லாயிரக்கணக்கான ஆண்டுகள் தொன்மையான வரலாறுடைய ஆஸ்திரேலியாவைப் பின்தள்ளிவிட்டு ஆஸ்திரேலியாவின் வரலாறு என்பது கேப்டன் குக் வந்து இறங்கிய காலத்துடன் ஆரம்பிப்பது என்று புனைந்து, வரலாற்றின் மீது நின்று பொய்யுரைக்கும் நவ-ஆஸ்திரேலியச் சிந்தனையில் கிடக்கின்ற அதே கேவலத்தைத்தான், மஹாவம்சத்திலிருந்து இலங்கை வரலாறு தோன்றியதாக இலங்கை அரசாங்கம் நிகழ்த்திக்கொண்டிருக்கின்றது என்று தனது பூர்வீக நிலத்தினதும் புகலிட தேசத்தினதும் வரலாற்றுப் பெருங்குற்றத்திற்கான ஒருபுள்ளியில் இணைத்திருக்கிறார்"
# சாய் டைம் அட் சின்னமன் கார்டன்ஸ்

## விருதுகள்

- மைல்ஸ் பிராங்க்ளின் இலக்கிய விருது, 2023.
# போர்னிய குழி விரியன்

**போர்னியோ குழி விரியன்** (*Bornean pit viper*)(*கிராசுபிடோசெபாலசு போர்னென்சிசு*) என்பது போர்னியோ தீவில் மட்டும் காணப்படும் ஓர் அகணிய உயிரி ஆகும். இது நச்சுப்பாம்பு வகையில் குழி விரியன் சிற்றினமாகும்.
# போர்னிய குழி விரியன்

## விளக்கம்

இந்த பாம்பின் செதிலமைப்பில் 19-21 வரிசைகளின் நடுப்பகுதியில் உள்ள முதுகுச் செதில்களும், 152-180 வயிற்றுப்புறச் செதில்களும், பிளவுபடாதா குத அளவுகள், 45-58 பிளவுடன் கூடிய வாலடிச் செதில்கள் மற்றும் 8-11 மேலுதடு மேற் செதில்களும் அடங்கும்.
# போர்னிய குழி விரியன்

## புவியியல் வரம்பு

போர்னியோ தீவிலும் (புரூணை, கலிமந்தான், சபா, சரவாக்) நட்டுனா தீவுகளிலும் *கிராசுபிடோசெபாலசு போர்னென்சிசு* காணப்படுகிறது.  
*"சரவாக்"* (= சரவாக், போர்னியோ ) இதன் வகை இடமாகும்.
# போர்னிய குழி விரியன்

## வாழிடம்

*கிராசுபிடோசெபாலசு போர்னென்சிசு* உயரத்திற்குக் கீழே உள்ள காடுகளில் காணப்படுகிறது . வால் மரக்கிளையினைப் பற்றக்கூடியதாக இருந்தாலும், முதிர்வடைந்த பாம்புகள் பொதுவாகக் காடுகளில் தரைகளிலே காணப்படும். இளவயது பாம்புகள் தாவரங்களில் காணப்படும்.
# போர்னிய குழி விரியன்

## உணவு

*கிராசுபிடோசெபாலசு போர்னென்சிசு* சிறிய கொறித்துண்ணிகள் மற்றும் சிறிய பறவைகளை வேட்டையாடுகிறது.
# போர்னிய குழி விரியன்

## இனப்பெருக்கம்

இந்த வகை *கிராசுபிடோசெபாலசு* முட்டையிடுமா அல்லது குட்டி ஈனுமா என்பது இன்னும் தெரியவில்லை.
# பேராக் சுல்தான் அசுலான் சா

**ராஜா அசுலான் சா** <small>அல்லது</small> **பேராக் சுல்தான் ராஜா அசுலான் சா**; (ஆங்கிலம்: *Sultan Azlan Shah of Perak* <small>அல்லது</small> *Sultan Nazrin Muizzuddin Shah*; மலாய்: *Sultan Azlan Muhibbuddin Shah ibni Almarhum Sultan Yussuff Izzuddin Shah Ghafarullahu-lah*); (பிறப்பு: 19 ஏப்ரல் 1928; இறப்பு: 28 மே 2014) என்பவர் 1984 முதல் 2014-இல் அவர் இறக்கும் வரையில் பேராக் மாநிலத்தின் 34-ஆவது சுல்தான் ஆவார். அத்துடன் 1989-ஆம் ஆண்டில் இருந்து 1994-ஆம் ஆண்டு வரை மலேசியாவின் 9-ஆவது பேரரசராகவும் பதவி வகித்தவர் ஆகும்.  
மலாயா கூட்டமைப்பு மாநிலங்கள் எனும் முந்தைய மலாயாவின் பேராக், பத்து காஜா, கம்போங் மாங்கிஸ் கிராமத்தில் 1928 ஏப்ரல் 19-ஆம் தேதி பிறந்தவர். தம்முடைய 86-ஆவது வயதில், 2014 மே 28-ஆம் தேதி கோலாலம்பூர், மலேசிய தேசிய இருதய மருத்துவமனையில் காலமானார்.
# பேராக் சுல்தான் அசுலான் சா

## கல்வி வாழ்க்கை

ராஜா அசுலான் சா, தம்முடைய தொடக்கக் கல்வியை பத்து காஜாவில் உள்ள அரசு ஆங்கிலப் பள்ளியிலும், கோலாகங்சார் அரச மலாய் கல்லூரியிலும் பெற்றார். பள்ளியில் படிக்கும் போது அவர் வளைதடிப் பந்தாட்டம் விளையாடில் சிறந்து விளங்கினார். அதன் காரணமாக பேராக் மாநில அணிக்காகவும் தேர்வு செய்யப்பட்டார்.  
அதன் பின்னர் இங்கிலாந்தின் நாட்டிங்காம் பல்கலைக்கழகத்தில் (*University of Nottingham*) சட்டடததுறையில் (இளங்கலைச் சட்டம்) பட்டம் பெற்றார். மலேசியாவுக்குத் திரும்பியதும், அவருக்கு பேராக் மாநில துணைச் செயலாளர் பதவி (*Assistant State Secretary of Perak*) வழங்கப்பட்டது. பின்னர் அவர் மலாயா கூட்டமைப்பின் நீதித்துறை மற்றும் சட்ட சேவையில் (*Judicial and Legal Service of the Federation of Malaya*) சேர்ந்தார். பின்னர் குற்றவியல் அமர்வு நீதிமன்றத்தின் (*President of the Sessions Court*) தலைவரானார்.  
அதன் பின்னர் சட்ட ஆலோசகராகவும் (*Federal Counsel*), துணை அரசு வழக்கறிஞராகவும், பகாங் மாநிலத்தின் சட்ட ஆலோசகராகவும் (*Legal Adviser of the State of Pahang*), மலாயா உயர் நீதிமன்றத்தின் பதிவாளராகவும் (*Registrar of the High Court of Malaya*), மலேசிய கூட்டரசு நீதிமன்றத்தின் தலைமைப் பதிவாளராகவும் (*Chief Registrar of the Federal Court of Malaysia*) பணியாற்றினார். அவரின் சட்டத் திறமைகளினால் விரைவில் நீதிபதியானார்; சட்டப்பூர்வத் தரவரிசையில் விரைவாகவும் உயர்ந்தார்.  
1965-இல், அவர் மலேசிய உயர் நீதிமன்றத்தில் (*High court Malaysia*) நீதிபதியாக நியமிக்கப்பட்டார். மலேசியாவில் மிக இளைய வயதில், மலேசிய உயர் நீதிமன்றத்தில் நீதிபதியானவர்களில் இவரும் ஒருவராகும். 1973-இல் கூட்டரசு நீதிமன்றத்தின் (*Federal Court of Malaysia*) நீதிபதியாக நியமிக்கப்பட்டார். 1979-இல், அவர் மலாயா உயர் நீதிமன்றத்தின் தலைமை நீதிபதியாக (*Chief Justice of the High Court of Malaya*) நியமிக்கப்பட்டார்.  
1982-இல் அவர் நாட்டின் மிக உயர்ந்த நீதித்துறை பதவியான மலேசிய உச்ச நீதிமன்றத்தின் தலைமை நீதிபதி (*Lord President of the Federal Court*) ஆனார். இந்த தலைமை நீதிபதி 1994-இல் ’கூட்டரசு நீதிமன்றத்தின் தலைமை நீதிபதி’ ("Chief Justice of the Federal Court") என மறுபெயரிடப்பட்டது. அதனால், மாநில ஆட்சி உடைந்தது. அதன் பின்னர், சில மாதங்கள் கழித்து மாலிம் நாவார் தொகுதி சட்டமன்ற உறுப்பினர் கேஷ்விந்தர் சிங் என்பவரும் கட்சி மாறினார்.
# பேராக் சுல்தான் அசுலான் சா

## கல்வி வாழ்க்கை

### மாநில அரசாங்க சட்ட உரிமைநிலை

பேராக் மாநில சட்டமன்றம் கலைக்கப்பட்டு, புதிய தேர்தல் நடத்தப்பட வேண்டும் எனும் பேராக் மந்திரி பெசார் முகமது நிசார் சமாலுதீன் கோரிக்கை வைத்தார். அதை பேராக் சுல்தான் பேராக் சுல்தான் அசுலான் சா நிராகரித்தார். அதற்குப் பதிலாக, கட்சி தாவல் செய்த மூன்று சட்டமன்ற உறுப்பினர்களையும் இணைத்துக் கொண்டு தேசிய முன்னணி புதிய மாநில அரசாங்கத்தை அமைத்தது.  
தேசிய முன்னணியின் மாநில அரசாங்க சட்ட உரிமைநிலை பற்றியும், பேராக் மாநில சட்டமன்றம் கலைக்கப்படுவதை பேராக் சுல்தான் அசுலான் சா தவிர்த்ததைப் பற்றியும், மக்கள் கூட்டணியின் அரசியல்வாதிகள் மிகக் கடுமையாக விமர்சனம் செய்தனர். முகமது நிசார் ஜமாலுடினுக்கும் புதிய முதலமைச்சர் சாம்ரி அப்துல் காதிருக்கும் இடையே அரசியல் முரண்பாடுகள் ஏற்பட்டன.  
இறுதியில், 2010 பிப்ரவரி மாதம், சாம்ரி அப்துல் காதர்தான் சட்டப்படியான முதலமைச்சர் என்று மலேசிய மேல்முறையீட்டு நீதிமன்றம் அறிவித்தது. 2009-இல், பேராக் மாநில சட்டமன்றம் கலைக்கப் படுவதைத் தடுக்க ராஜா அசுலான் சா தம்முடைய அரச அதிகாரத்தைப் பயன்படுத்தினார். இதுவே 2009-ஆம் ஆண்டு பேராக் அரசியல் நெருக்கடிக்கு காரணமானது. இறுதியில், சட்ட அமைப்பின்படி சுல்தான் அசுலான் சா முறையாகச் செயல்பட்டார் என முடிவு செய்யப்பட்டது.
# பேராக் சுல்தான் அசுலான் சா

## கல்வி வாழ்க்கை

### மலேசிய வளைதடி பந்தாட்டத்தின் தந்தை

தொழில் வாழ்க்கையில், சுல்தான் அசுலான் சா பல மலேசிய மற்றும் வெளிநாட்டு கௌரவங்களைப் பெற்றுள்ளார். பூச்சிகளின் பெயர்கள் உட்பட பல கட்டிடங்கள் மற்றும் திட்டங்களுக்கும் அவரின் பெயர் சூட்டப்பட்டு உள்ளது.  
உள்நாட்டிலும் வெளிநாட்டிலும் வளைதடி பந்தாட்ட விளையாட்டை மேம்படுத்தியதற்காக அவர் ’மலேசிய வளைதடிப் பந்தாட்டத்தின் தந்தை’ என்று அழைக்கப்படுகிறார். அவர் பல அமைப்புகளின் புரவலராகவும் இருந்தார். சுல்தான் அசுலானுக்கும் அவரின் மனைவி துவாங்கு பைனுன் பிந்தி முகமது அலிக்கும் ஐந்து பிள்ளைகள் உள்ளனர்..
# பேராக் சுல்தான் அசுலான் சா

## இறப்பு

சுல்தான் அசுலான் சா, தம்முடைய 86 வயதில், 28 மே 2014 மதியம் 1:30 மணிக்கு கோலாலம்பூர், மலேசிய தேசிய இருதய மருத்துவமனையில் காலமானார். அவரின் இறப்பிற்குப் பின், **மர்கும் அல்-மக் புர்-லா** (*Marhum Al-Maghfur-Lah*) என்று அவருக்கு பெயரிடப்பட்டது. பேராக், கோலாகங்சார் உபுடியா மசூதியில் (|) உள்ள அல்-குப்ரான் அரச கல்லறையில் (*Al-Ghufran Royal Mausoleum*), முந்தைய ஆட்சியாளர் சுல்தான் இட்ரிசு சாவின் கல்லறைக்கு அடுத்ததாக அவர் அடக்கம் செய்யப்பட்டார். புதிய சுல்தானின் பிரகடனம் மே 29 அன்று அறிவிக்கப்பட்டது.  
சுல்தான் அசுலான் சா இறப்பிற்குப் பிறகு, பேராக் மாநிலத்தில் 29 மே 2014 அன்று பொது விடுமுறை அறிவிக்கப்பட்டது. பேராக் மந்திரி பெசார் டத்தோஸ்ரீ சாம்ரி அப்துல் காதர் மலேசியக் கொடி 7 நாட்களுக்கும்; பேராக் மாநிலக் கொடி 100 நாட்களுக்கும்; அரைக் கம்பத்தில் பறக்கவிடப்படும் என்று அறிவித்தார். அத்துடன், மறைந்த சுல்தானுக்கு மரியாதை செய்யும் வகையில் மாநிலத்தின் அனைத்து பொழுதுபோக்கு நிகழ்வுகள் மற்றும் கொண்டாட்டங்கள் தடை செய்யப்பட்டன.
- - Order of the Crown of the Realm (**D.M.N**) (1987)
- - Darjah Kerabat Diraja Malaysia (**D.K.M**) (1989)
- - Family Order of the Crown of Indra of Pahang (**DK I**) (1996)
- :
- - Perlis Family Order of the Gallant Prince Syed Putra Jamalullail (**DK**)
- :
- - Family Order of Terengganu (**DK I**) (6 July 1984)
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# லோக்தாமியா

**லோக்தாமியர்கள்** என்பது இராஜபுத்திர குலமாகும்
# லோக்தாமியா

## வரலாறு

இவர்கள் ராஜ்நகருக்கு குடிபெயர்ந்து, அப்பகுதியில் உள்ள பல கிராமங்களை ஆக்கிரமித்தனர். 17 ஆம் நூற்றாண்டில், இவர்கள் *ராஜ்நகர் கர்* என்று அழைக்கப்படும் ஒரு கோட்டையை நிறுவினர். அதன் எச்சங்கள் இன்றும் காணப்படுகின்றன. தும்ரான் அரசர்கள் உட்பட மற்ற ராஜபுத்திர பரம்பரையினருடன் இவர்கள் பிராந்திய மோதல்களில் ஈடுபட்டனர்.  
லோக்தாமியா பாரம்பரியம், ஐநூறு ஆண்டுகளுக்கு முன்பு ராஜஸ்தானில் இருந்து குடிபெயர்ந்த நான்கு சகோதரர்களுக்கு சமூகத்தின் வம்சாவளியைக் குறிக்கிறது. இருப்பினும் இனவியல் அறிஞர் குமார் சுரேஷ் சிங், லோக்தாமியாக்கள் பீகாரை பூர்வீகமாகக் கொண்டவர்கள் என்று கருதினார்.
# கிரண் சிங் தியோ

**கிரண் சிங் தியோ** (*Kiran Singh Deo*) இந்தியாவைச் சேர்ந்த ஓர் அரசியல்வாதியாவார். இயெகதல்பூர் சட்டமன்ற தொகுதியில் இருந்து சத்தீசுகர் மாநிலத்தின் சட்டமன்ற உறுப்பினராகத் தேர்ந்தெடுக்கப்பட்டர். கிரண் சிங் தியோ பாரதிய சனதா கட்சியின் தலைவராக சத்தீசுகர் மாநில அரசியலில் செயல்பட்டார்.  
கிரண் சிங் தியோ 2002 முதல் 2005 ஆம் ஆண்டு வரை இயெகதல்பூரில் பாரதிய சனதா கட்சியின் யுவ மோர்ச்சாவின் தலைவராக இருந்தார், மேலும் 2018 மற்றும் 2022 ஆம் ஆண்டுகளில் சத்தீசுகரின் பாரதிய சனதா கட்சியின் பொதுச் செயலாளராகவும் இருந்தார். 2014 முதல் 2019 ஆம் ஆண்டு வரை இயெகதல்பூர் மாநகராட்சியின் மேயராக தேர்ந்தெடுக்கப்பட்டார்  
கிரண் சிங் தியோ 2023 ஆம் ஆண்டு நடைபெற்ற சத்தீசுகர் சட்டப் பேரவைத் தேர்தலில் இயகதல்பூர் சட்டமன்றத் தொகுதியில் இருந்து இந்திய தேசிய காங்கிரசு கட்சியின் இயிட்டின் செய்சுவாலை 29,834 வாக்குகள் வித்தியாசத்தில் தோற்கடித்து தேர்ந்தெடுக்கப்பட்டார்.
# வில்லியம் சோமர்செட் மாம்

**வில்லியம் சோமர்செட் மாம்** (*William Somerset Maugham*) ( / mɔːm / ; 25 ஜனவரி 1874 - 16 டிசம்பர் 1965) ஒரு ஆங்கில எழுத்தாளர் ஆவார். இவர் தனது நாடகங்கள், நாவல்கள் மற்றும் சிறுகதைகளுக்காக நன்கு அறியப்பட்டவர் ஆவார். இவர் பாரீசில் பிறந்தார், அங்கு இவர் தனது முதல் பத்து ஆண்டுகளைக் கழித்தார். சோமர்செட் மாம் இங்கிலாந்தில் பள்ளிப்படிப்பு முடித்த பிறகு ஒரு ஜெர்மன் பல்கலைக்கழகத்திற்குச் சென்றார். அங்கு இவர் இலண்டனில் மருத்துவ மாணவராகி 1897-ஆம் ஆண்டில் மருத்துவராகத் தகுதி பெற்றார். இவர் ஒருபோதும் மருத்துவம் செய்ததில்லை, முழுநேர எழுத்தாளராக ஆனார். இவரது முதல் புதினமான *லிசா ஆஃப் லம்பேத்* (1897), சேரி வாழ்க்கை பற்றிய ஆய்வாக அமைந்தது கவனத்தை ஈர்த்தது, ஆனால், ஒரு நாடக ஆசிரியராக இவர் முதன்முதலில் தேசிய அளவிலான பிரபலமாக மாறினார். 1908 வாக்கில் அவர் இலண்டனின் வெஸ்ட் எண்டில் ஒரே நேரத்தில் நான்கு நாடகங்களை நடத்தினார். இவர் தனது 32 வது மற்றும் கடைசி நாடகத்தை 1933-ஆம் ஆண்டில் எழுதினார். அதன் பிறகு இவர் நாடகத்தைக் கைவிட்டு புதினங்கள் மற்றும் சிறுகதைகளில் கவனம் செலுத்தினார்.  
லிசா *ஆஃப் லம்பேத்துக்குப்* பிறகு மாமின் புதினங்களில் *ஆஃப் ஹ்யூமன் பாண்டேஜ்* (1915), *தி மூன் அண்ட் சிக்ஸ்பென்ஸ்* (1919), *தி பெயின்டட் வெயில்* (1925), *கேக்ஸ் அண்ட் அலே* (1930) மற்றும் *தி ரேஸர்ஸ் எட்ஜ்* (1944) ஆகியவை அடங்கும். இவரது சிறுகதைகள் *தி கேசுவரினா ட்ரீ* (1926) மற்றும் *தி மிக்சர் அஸ் பிஃபோர்* (1940) போன்ற தொகுப்புகளில் வெளியிடப்பட்டன; அவற்றில் பல வானொலி, திரைப்படம் மற்றும் தொலைக்காட்சிக்குத் தகுந்தவாறு மாற்றியமைக்கப்பட்டுள்ளன.